Thomos Hrudlika
రూ.10వేల రుణపరపతిలో  హోంక్రెడిట్‌ ఇండియా
హైదరాబాద్‌, అక్టోబరు 13: రిటైల్‌రంగరుణాల్లోను, స్మార్ట్‌ఫోన్ల కొనుగోళ్లకు రుణపరపతిని అందిస్తున్న హోమ్‌క్రెడిట్‌ ఇండియాభారత్‌లో రెండో త్రైమా సికంలో 60శాతం మార్కెట్‌ వాటాసాధిస్తుందని కంపెనీ ముఖ్య మార్కెటింగ్‌ అధికారి థొమస్‌ హృడ్లికా అన్నారు. పదివేల రూపాయల లోపు రుణపరపతిలో ఇప్పటికే నంబర్‌వన్‌గా నిలిచామని జూన్‌ 30వ తేదీనాటికి 680 కోట్ల రుణాలు పంపిణీచేసినట్లు తొమస్‌ వెల్లడించారు. తెలంగాణ, ఆంధ్రప్రదేశ్‌ల లో కూడా తాము కీలకంగా నిలిచామని హైదరాబాద్‌, విజయవాడ, విశాఖపట్టణం కేంద్రాల్లో శాఖలు పనిచేస్తున్నాయన్నారు. రానున్న కాలంలో రెండు రాష్ట్రాల్లోను సిబ్బంది సంఖ్యను రెట్టింపుచేస్తామని ప్రస్తుతం ఉన్న 700 సంఖ్యను 1200కు పెంచుతామన్నారు చైనాతరహాలో రోజుకు వెయ్యి దరఖాస్తులు ప్రాసెస్‌ చేసే లక్ష్యంతో ఉన్నట్లు తెలిపారు. పదినుంచి 15వేల రుణాలకు ఎక్కువ డిమాండ్‌ ఉందని, ప్రస్తు తం తమ రుణాల టికెట్‌సైజ్‌ రూ.60వేల వరకూ ఇస్తామన్నారు. అయితే రుణగ్రహీతల సామర్ధ్యం ఆధారంగా ఉంటుందన్నారు. స్మార్ట్‌ఫోన్ల పరంగా ఆరు నుంచి పదినెలలు, టూవీలర్లపరంగా రెండు వారాల నుంచి 36 నెలల వరకూ ఈ రుణపరపతి ని అందిస్తామని వివరించారు. ప్రపంచ వ్యాప్తంగా 11దేశాల్లో సేవలందిస్తున్న హోంక్రెడిట్‌ భారత్‌లో 50 నగరాల్లో సేవలందిస్తోందని తొమస్‌ హృడ్లికా వెల్లడించారు. తమకు భారత్‌లోని హోమ్‌క్రెడిట్‌ సేవలందిస్తున్న నగరాల్లో టాప్‌3 ర్యాంకులో హైదరాబాద్‌ నిలిచిందని అందుకే హైదరాబాద్‌పై ఎక్కువ దృష్టిసారించామని ఆయన అన్నారు
2017 చివరినాటికి 30వేల మందికి తమ ఉద్యోగులను పెంచుతామని థొమస్‌ వెల్లడించారు. కేవలం ఐదు నిమిషాల్లోనే కస్టమర్లు రుణాలు పొందగలుగుతున్నారని మొబైల్‌ ఫోన్లు, ల్యాప్‌టాప్‌ ట్యాబ్‌పిసిలు, ఎలక్ట్రా నిక్‌ వస్తువులు, ద్విచక్రవాహనాలు కొనగలి గిన అర్హత కలిగిన కస్టమర్లకు కంపెనీ ఆయా స్టోర్స్‌లోనే ఫైనాన్సింగ్‌ అందిస్తుం దని వివరించారు. భారత్‌లోనే కాకుండా యూరప్‌, ఆసియా, ఉత్తర అమెరికాల్లోని దేశాల్లో హోమ్‌క్రెడిట్‌ తన కార్యకలాపాలు విస్తరించిందని ఆయన అన్నారు. భారత్‌ లో జియోని, ఇంటెక్స్‌, లావా, మైక్రో మాక్స్‌, ఒప్పో, సాంమ్‌సంగ్‌, వివోలాంటి ప్రముఖ స్మార్ట్‌ఫోన్‌ కంపెనీలతో ఒప్పందంచేసుకు న్నట్లు థామస్‌ హృడ్లికా వెల్లడించారు. సమావేశంలో సంస్థ ఎపి, తెలంగాణ రీజినల్‌ మేనేజర్‌ పాల్గొన్నారు.